stanford-oval/wikipedia huggingface dataset:
Tim Krul

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Timothy Michael Krul
Syntymäaika: 3. huhtikuuta 1988 (ikä 36)
Syntymäpaikka: Haag, Alankomaat
Pelipaikka: maalivahti
Pituus: 193 cm
Seura
Seura: Luton Town
Junioriseurat
: Hvv RAS
1996–2005: ADO Den Haag
2005–2006: Newcastle United
Seurat
| Vuodet | Seura | O | (M) |
| 2006–2017 | Newcastle United | 160 | (0) |
| 2007–2008 | → Falkirk (laina) | 22 | (0) |
| 2008–2009 | → Carlisle United (laina) | 9 | (0) |
| 2016–2017 | → Ajax (laina) | 0 | (0) |
| 2016–2017 | → Ajax II (laina) | 6 | (0) |
| 2017 | → AZ (laina) | 14 | (0) |
| 2017 | → Brighton (laina) | 0 | (0) |
| 2017–2018 | Brighton | 0 | (0) |
| 2018–2023 | Norwich City | 118 | (0) |
| 2023– | Luton Town | 0 | (0) |
Maajoukkue
| 2002 | Alankomaat U15 | 1 | (0) |
| 2004 | Alankomaat U16 | 1 | (0) |
| 2004–2005 | Alankomaat U17 | 19 | (0) |
| 2006–2007 | Alankomaat U19 | 6 | (0) |
| 2008–2009 | Alankomaat U20 | 4 | (0) |
| 2009–2011 | Alankomaat U21 | 12 | (0) |
| 2011– | Alankomaat | 15 | (0) |
 Seurajoukkueuran tilastot kattavat vain kansalliset sarjat, päivitetty 23. elokuuta 2024.  Maajoukkueuran tilastot päivitetty 26. kesäkuuta 2021.
Timothy Michael ”Tim” Krul (s. 3. huhtikuuta 1988 Haag, Etelä-Hollannin provinssi, Alankomaat) on alankomaalainen jalkapalloilija, pelipaikaltaan maalivahti. Hän edustaa Englannin Mestaruussarjassa pelaavaa Luton Townia.
Ura

Krul pelasi vuosina 2001–2005 ADO Den Haagissa. Hän siirtyi vuonna 2005 Newcastle Unitediin, jossa hän teki aikuistason debyyttinsä 29. heinäkuuta 2006.
Krul lainattiin skotlantilaiseen Falkirk FC:iin 3. elokuuta 2007; alun perin sopimuksen oli määrä umpeutua 1. tammikuuta 2008, mutta sitä päätettiin jatkaa kauden loppuun.
Tim Krul on pelannut lainasopimuksella myös Ajaxissa, AZ:ssa ja Brightonissa, jonne hän siirtyi myöhemmin pysyvällä siirrolla. Krul siirtyi heinäkuussa 2018 ilmaiseksi Norwichiin, kun hänen sopimuksensa Brightonin kanssa oli päättynyt. Kesällä 2023 hän siirtyi tuolloin Valioliigassa pelanneeseen Lutoniin.
Krul on edustanut Alankomaita nuorten sekä vuodesta 2011 aikuisten maajoukkueissa. Hän pelasi alle 17-vuotiaiden maajoukkueessa vuonna 2005 kaikki viisi ottelua joukkueen saavuttaessa hopeaa EM-kilpailuissa ja kaikki kuusi ottelua maan saadessa pronssia MM-kilpailuissa. Hän istui kaikki ottelut vaihtopenkillä Alankomaiden voittaessa alle 21-vuotiaiden Euroopan-mestaruuden 2007.
Krul pelasi ensimmäisen ottelunsa Alankomaiden jalkapallomaajoukkueessa ystävyysottelussa Brasiliaa vastaan kesäkuussa 2011. Vuoden 2014 MM-kisojen puolivälierien ottelussa Alankomaat–Costa Rica hänestä tuli ensimmäinen maalivahti, joka on arvokisoissa vaihdettu sisään vain rangaistuslaukauskilpailua varten. Hän torjui rangaistuspotkukilpailussa kahdesti ja auttoi Alankomaat välieriin. Hän ei saanut turnauksessa enempää peliaikaa, eikä yhtään EM-kilpailuissa 2012 ja 2020. Lokakuun 2015 jälkeen hänellä oli maaotteluissa lähes viiden vuoden tauko, kunnes hän palasi maajoukkueeseen lokakuussa 2020.
Ture Ödlund

| Mitalit | Mitalit | Mitalit |  |
| --- | --- | --- | --- |
|  Ture Ödlund |  Ture Ödlund |  Ture Ödlund |  |
Maa:   Ruotsi
Miesten curling
|  Olympialaiset  |  Olympialaiset  |  Olympialaiset  |  |
|  Hopeaa | Chamonix 1924 | joukkuekilpailu |  |
Ture Michael Ödlund (15. toukokuuta 1894 Njurunda – 14. joulukuuta 1942 Tukholma) oli ruotsalainen curlingpelaaja ja olympiamitalisti. Hän kilpaili vuoden 1924 talviolympialaisissa Chamonix’ssa ja kuului siellä lajissa hopeaa saaneeseen joukkueeseen.
The Irrationals

The Irrationals on helsinkiläinen balkan-sävytteistä rockpoprappia soittava yhtye, joka julkaisi esikoislevynsä Hold Your Horses syksyllä 2011 Konkurssi Recordsin kautta.  The Irrationals voitti Funky Awards –gaalassa palkinnon parhaasta albumista vuonna 2011.   Yhtye on kerännyt huomiota saunaksi muutetulla keikka-autollaan.  The Irrationalsin solisti Tyko Haapala tunnetaan räppipiireissä myös sooloprojektistaan ”Tykopaatti". The Irrationalsin My Baby  -musiikkivideossa esiintyy 30 suomalaista basistia, joista 12 nousi Tavastian lavalle levynjulkistamiskeikalla vuonna 2011.
Jäsenet

Tyko Haapala – laulu
Totte Rautiainen – sämpleri ja Viggen-urku
Antti Hynninen – saksofonit
Janne Kasurinen – kitara
Pekka Rajamäki – basso
J Salonen – rummut
Singlet

”Worthy Girl” (2011)
”My Baby” (2011)
”Years Rollin'” (2012)
”Years Rollin feat Petteri Sariola” (2012)
Albumit

Hold Your Horses (2011)
Musiikkivideot

”Worthy Girl short” (2011)
"Worthy Girl long" (2011)
”My Baby” (2011)
”Years Rollin' (2012)
"Years Rollin' feat Petteri Sariola (2012)
Aiheesta muualla

Yhtyeen kotisivut
The Irrationals Konkurssi Recordsin kotisivuilla
Yhtyeen YouTube-kanava
Yhtyeen Facebook-profiili
Yhtyeen Instagram -profiili
Triangle of Sadness

| Triangle of Sadness |
| --- | --- |

Ohjaaja:  Ruben Östlund
Käsikirjoittaja:  Ruben Östlund
Tuottaja:   Erik Hemmendorff  Philippe Bober 
Säveltäjä:   Mikkel Maltha  Leslie Ming 
Kuvaaja:  Fredrik Wenzel
Leikkaaja:   Ruben Östlund  Mikel Cee Karlsson 
Tuotantosuunnittelija:  Josefin Åsberg
Pääosat:   Harris Dickinson  Charlbi Dean  Dolly de Leon  Zlatko Burić  Henrik Dorsin  Vicki Berlin  Woody Harrelson 
Valmistustiedot
Valmistusmaa:  Ruotsi Ranska Britannia Saksa Turkki Kreikka
Tuotantoyhtiö:   Imperative Entertainment  BBC Film  30WEST 
Levittäjä:  SF Studios
Ensi-ilta:   2022-5-2121. toukokuuta 2022 (Cannes)  2022-9-1515. syyskuuta 2022 (Helsinki)  2022-9-2323. syyskuuta 2022 (Suomi)  
Kesto:  149 minuuttia
Alkuperäiskieli:  englanti
Budjetti:  15,6 miljoonaa dollaria
Tuotto:  6,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Triangle of Sadness on vuonna 2022 ensi-iltansa saanut kansainvälisesti tuotettu satiirinen musta komediaelokuva, jonka on ohjannut ja käsikirjoittanut Ruben Östlund. Se on Östlundin ensimmäinen englanninkielinen elokuva. Elokuvan pääosia esittävät Harris Dickinson, Charlbi Dean, Dolly de Leon, Zlatko Burić, Henrik Dorsin, Vicki Berlin ja Woody Harrelson. Elokuva jäi Charlbi Deanin viimeiseksi ennen hänen äkillistä kuolemaansa elokuussa 2022.
Elokuvan keskiössä on mallipariskunta, joka kutsutaan superrikkaiden luksusristeilylle, jossa asiat alkavat menemään pieleen yltyvän merimyrskyn takia.
Triangle of Sadness sai maailmanensi-iltansa Cannesin elokuvajuhlilla 2022, missä katsojat osoittivat suosiota seisaaltaan noin kahdeksan minuutin ajan. Se palkittiin myös elokuvajuhlien pääpalkinnolla, Kultaisella palmulla. Elokuva esitettiin myös Helsingissä järjestettävillä Rakkautta ja anarkiaa -festivaaleilla 15. syyskuuta 2022. Elokuva sai pääosin positiivisia arvosteluja kriitikoilta.
European Film Awards -palkintogaalassa elokuva palkittiin parhaana elokuvana, parhaasta ohjauksesta ja parhaasta käsikirjoituksesta, minkä lisäksi Zlatko Burić sai parhaan miesnäyttelijän palkinnon.
Näyttelijät

| 0 | 1 | 2 |
| --- | --- | --- |
|  Harris Dickinson  | … |  Carl   |
|  Charlbi Dean  | … |  Yaya   |
|  Dolly de Leon  | … |  Abigail   |
|  Zlatko Burić  | … |  Dimitry   |
|  Iris Berben  | … |  Therese   |
|  Vicki Berlin  | … |  Paula   |
|  Henrik Dorsin  | … |  Jarmo   |
|  Jean-Christophe Folly  | … |  Nelson   |
|  Amanda Walker  | … |  Clementine   |
|  Oliver Ford Davies  | … |  Winston   |
|  Sunnyi Melles  | … |  Vera   |
|  Woody Harrelson  | … |  kapteeni Thomas Smith   |
Aiheesta muualla

Triangle of Sadness Internet Movie Databasessa (englanniksi)
Turengin kirkko

| Turengin kirkko |
| --- | --- |
Sijainti:  Juttilantie 2 , 14200 Turenki (Janakkala)
Koordinaatit:  60.91971°N, 24.64613°E
Seurakunta:  Janakkalan seurakunta
Rakentamisvuosi:  1965
Suunnittelija:  Keijo Petäjä
Istumapaikkoja:  130, sivusalin kanssa 160.
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Turengin kirkko on Janakkalan kuntakeskuksessa Turengissa toimiva Suomen evankelis-luterilaisen kirkon Janakkalan seurakunnan kirkko. Marraskuussa 1965 käyttöön vihityn kirkkorakennuksen ja sen viereisen seurakuntarakennuksen suunnitteli arkkitehti Keijo Petäjä.
Kirkon ilme on muuttunut muutos- ja korjaustöiden seurauksena huomattavasti alkuperäisestä. Ensimmäinen peruskorjaus tehtiin vuosina 1983–84. Vuosina 2007–2010 tehtiin suurempi peruskorjaus, jonka suunnitteli arkkitehti Kari Tuominen yhdessä arkkitehti Keijo Kaltevan kanssa. Kirkko saatiin uudelleen käyttöön jouluksi 2009.
Kirkossa on istumapaikka noin 130 henkilölle, sivusalilla laajennettuna yhteensä noin 160 henkilölle. Seurakuntasalissa on tilaa noin 100 ihmiselle.
Tesla Semi

Kaksi Tesla Semin prototyyppiä.
Tesla Semi on Teslan kehitteillä oleva kuorma-auto -luokan sähköauto. Sähkörekka kuuluu pohjoisamerikkalaiseen painoluokkaan 8.selvennä
Suunnitellut ominaisuudet

Semistä on kaksi versiota: 300 mailin (482 km)  ja 500 mailin (804 km) versiot. Sähkörekassa on neljä itsenäistä sähkömoottoria ja 500 mailin versiossa on yhden megawattitunnin akku. Elon Musk on kertonut että Semin käyttökustannus on 1,26 USD/maili.
Tesla takaa että Semi-sähkörekka ei mene rikki miljoonan mailin ajomatkalla eli 1,6 miljoonalla kilometrillä.
Historia

Auton valmistus oli tarkoitus alkaa loppuvuodesta 2019, mutta huhtikuussa 2020 ilmoitettiin että tuotanto viivästyy vuoteen 2021 asti.
Alkuvuonna 2019 Tesla oli vastaanottanut noin 2000 Semi-sähkörekkojen tilausta.
Vuonna 2024 on arveltu, että Yhdysvaltain ympäristönsuojeluviraston (EPA) uudet kuorma-autojen päästörajoitukset, jotka edistävät nollapäästöiseen liikenteeseen siirtymistä, kasvattavat Semi-sähkörekan suosiota.
Tiruvannamalain piirikunta

Tiruvannamalain piirikunta (tamiliksi திருவண்ணாமலை மாவட்டம், Tiruvaṇṇāmalai māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Velloren piirikuntaan, idästä Kancheepuramin piirikuntaan, etelästä Viluppuramin piirikuntaan ja lännestä Krishnagirin ja Dharmapurin piirikuntiin.
Piirikunnassa oli vuoden 2011 väestönlaskennassa 2 464 875 asukasta.
Sanaluokka

Sanaluokka on ryhmä, johon kuuluu sanojen eri kategoriat. Sanat jaetaan muun muassa verbeihin, nomineihin ja taipumattomiin sanoihin. Sanaluokkien hallinnasta on hyötyä sekä vieraiden kielten opettelussa että erilaisten tekstien vertailussa. Jako perustuu sanojen taipumistapaan – esimerkiksi verbi taipuu aikamuodoissa, kun taas nominit sijamuodoissa. Nykyaikaiset sanaluokkakäsitteet on alkujaan luotu kreikan ja latinan kielen mallin perusteella, mutta niitä ei nykyään pidetä kaikkien kielten suhteen universaaleina.
Verbit

Verbit eli teonsanat ilmaisevat tekemistä, olemista, tuntemista ja tapahtumista. Lisäksi verbit paljastavat tekijän ja antavat tietoa tapahtumisen ajankohdasta ja esimerkiksi siitä, esittääkö puhuja väitteen, käskyn tai toivomuksen. Lauseen rakenteen kannalta verbin keskeinen tehtävä on toimia predikaattina eli lauseen ytimenä.
Verbit > Persoonamuodot

Verbit taipuvat persoonamuodoissa. Persoonamuotoisilla verbeillä aktiivi- ja passiivimuodot. Aktiivimuodon persoonapäätteessä näkee, onko tekijänä minä, sinä, hän, me, te vai he. Passiivissa tekijää ei mainita.
| Yksikkö | Malli | Kielteinen malli |
| --- | --- | --- |
| 1. persoona (minä) | Luen | En lue |
| 2. persoona (sinä) | Luet | Et lue |
| 3. persoona (hän/se) | Lukee | Ei lue |
Monikko: 
| 1. persoona (me) | Luemme | Emme lue |
| 2. persoona (te) | Luette | Ette lue |
| 3. persoona (he/ne) | Lukevat | Eivät lue |
| Passiivi | Luetaan |  |
yksikkö = yks. | monikko = mon. | persoona = p. | aktiivi = akt. | passiivi = pass.
Verbit > Aikamuodot

Verbit taipuvat myös aikamuotoihin. Suomen kielessä verbeillä on neljä aikamuotoa: preesens, imperfekti, perfekti ja pluskvamperfekti. Preesens kuvaa nykyhetkeä ja tulevaisuutta, kun taas imperfekti, perfekti ja pluskvamperfekti menneisyyttä. Perfektin ja pluskvamperfektin ilmaisemiseksi ei riitä yksi sana, vaan verbin lisäksi tarvitaan aina olla-verbi.
|  | Preesens | Imperfekti | Perfekti | Pluskvamperfekti |
| --- | --- | --- | --- | --- |
| yks. 1. p. | Haluan | Halusin | Olen halunnut | Olin halunnut |
| yks. 2. p. | Haluat | Halusit | Olet halunnut | Olit halunnut |
| yks. 3. p. | Haluaa | Halusi | On halunnut | Oli halunnut |
| mon. 1. p. | Haluamme | Halusimme | Olemme halunneet | Olimme halunneet |
| mon. 2. p. | Haluatte | Halusitte | Olette halunneet | Olitte halunneet |
| mon. 3. p. | Haluavat | Halusivat | Ovat halunneet | Olivat halunneet |
| Passiivi | Halutaan | Haluttiin | On haluttu | Oli haluttu |
Olen (preesens) innoissani, koska hyppäsin (imperfekti) laskuvarjolla. Olen halunnut (perfekti) pitkään tehdä sen, mutta olin pelännyt (pluskvamperfekti) yrittää.
Nominit > Substantiivit

Substantiivit eli nimisanat ovat kielen tärkeimpiä sanoja. Perusmuotoisia substantiiveja voi etsiä kysymyssanoilla mikä ja kuka. Substantiivit taipuvat sijanmuodoissa. Monissa kielissä substantiivin edessä on artikkeli, esimerkiksi englannissa a tai the. Substantiivit ovat joko yleisnimiä tai erisnimiä. Yleisnimi on minkä tahansa esineen, asian tai ilmiön yleinen nimitys. Yleisnimet kirjoitetaan suomessa pienellä alkukirjaimella. Erisnimi on tietyn henkilön, eläimen, teoksen tai paikan oma nimi. Erisnimet kirjoitetaan isolla alkukirjaimella.
Substantiivit nimeävät:
Asioita
Ihmisiä
Eläimiä
Paikkoja
Esineitä
Toimintoja
Tunteita
Ominaisuuksia
Nominit > Adjektiivit

Adjektiivi eli laatusana vastaa kysymykseen millainen. Adjektiivit kuvailevat ja tuovat esiin mielipiteitä ja vaikuttavat tekstin tunnelmaan. Osa niistä on myönteisiä (hyvä, onnistunut) tai kielteisiä (huono, epäonnistunut). Suomessa adjektiivit taipuvat sijanmuodoissa. Muissa kielissä sitä voidaan taivuttaa myös esimerkiksi suvun eli genuksen mukaan.
Adjektiiveja voi taivuttaa sijanmuotojen lisäksi myös vertailumuodoissa. Adjektiivi sellaisenaan on positiivi eli perusaste. Sitä suurempaa astetta ilmaisevat komparatiivi ja superlatiivi. Komparatiivin tunnuksen edellä e (paha, pahempi), mutta kaikissa sanoissa ei ole niin, kuten adjektiivissa mahtava. Joissain adjektiiveissa sana muuttuu kuten adjektiivissa hyvä.
| Positiivi | Komparatiivi | Superlatiivi |
| --- | --- | --- |
| Mukava | Mukavampi | Mukavin |
| Kylmä | Kylmempi | Kylmin |
| Hyvä | Parempi | Paras |
Nominit > Pronominit

Pronominit eli asemosanat yhdistävät sanoja lauseiksi. Tiettyihin pronomineihin tarvitaan korrelaatti eli se sana tai asia, mihin pronomini viittaa. Joka- ja mikä-pronominien kanssa täytyy olla huolellinen. Joka viittaa edelliseen sanaan, mikä taas koko edeltävään lauseeseen.
Persoonapronominit: minä, sinä, hän, me, te, he
Osoituspronominit: tämä, tuo, se, nämä, nuo, ne
Kysyvät pronominit: kuka, mikä, kumpi
Relatiivipronominit: joka, mikä
Muita pronomineja: itse, toinen, joku, jokin, jompikumpi, eräs, muuan, kaikki, jokainen, kukin, kumpikin, molemmat, kukaan, mikään, muutama, moni, usea
Nominit > Numeraalit

Numeraalit ovat lukusanoja, jotka ilmaisevat määrää ja järjestystä. Numeraalit jaetaan peruslukuihin ja järjestyslukuihin. Perusluvut kertovat lukumäärän ja vastaavat kysymykseen kuinka monta. Järjestysluvut ilmaisevat järjestystä ja vastaavat kysymykseen kuinka mones. Lukusanat yhdestä kymmeneen kirjoitetaan tavallisesti tekstissä kirjaimin, kuten myös tasaluvut (sata, miljoona). Suuret luvut merkitään yleensä numeroilla. Vaikka lukusana kirjoitetaan numeroin, täytyy sen taivutuspääte kirjoittaa kirjaimin (14:nteen).
| Peruslukuja | Järjestyslukuja |
| --- | --- |
4 = neljä: 4:s = neljäs
4:n = neljän: 4:nnen = neljännen
4:ään = neljään: 4:nteen = neljänteen
14:n = neljääntoista: 14:nnen = neljännentoista
24:ään = kahteenkymmeneenneljään: 24:nteen = kahdenteen|kymmenenteen|neljänteen
Nominit > Sijamuodot

Nomineja voi taivuttaa sijamuodoissa. Suomen kielessä on 15 sijamuotoa eli taivutusmuotoa. Sijamuodon tunnistaa sanan lopussa olevasta sijapäätteestä: kirjaksi. Monikon tunnus -i- sijaitsee sanan ja sijapäätteen välissä: autoista.
|  | Malli (yks> ) | Malli (mon> ) |
| --- | --- | --- |
| Nominatiivi | Uusi kirja | Uudet kirjat |
| Genetiivi | Uuden kirjan | Uusien kirjojen |
| Partitiivi | Uutta kirjaa | Uusia kirjoja |
| Essiivi | Uutena kirjana | Uusina kirjoina |
| Translatiivi | Uudeksi kirjaksi | Uusiksi kirjoiksi |
| Inessiivi | Uudessa kirjassa | Uusissa kirjoissa |
| Elatiivi | Uudesta kirjasta | Uusista kirjoista |
| Illatiivi | Uuteen kirjaan | Uusiin kirjoihin |
| Adessiivi | Uudella kirjalla | Uusilla kirjoilla |
| Ablatiivi | Uudelta kirjalta | Uusilta kirjoilta |
| Allatiivi | Uudelle kirjalle | Uusille kirjoille |
| Abessiivi | Uudetta kirjatta | Uusitta kirjoitta |
| Komitatiivi |  | Uusine kirjoineen |
| Instruktiivi |  | Uusin kirjoin |
| Akkusatiivi | Minut, sinut, hänet | Meidät, teidät, heidät |
Taipumattomat sanat > Adverbit

Adverbit ilmaisevat aikaa (huomenna), paikkaa (täällä), tapaa (hitaasti) ja määrää (paljon). Abverbi lieventää tai vahvistaa sanomaa: "Asterix ja Obelix ovat aina ystäviä".
Osalla adverbeistä on muutama taivutusmuoto: täällä, täältä, tänne.
Osa adverbeistä taipuu myös vertailumuodoissa: nopeasti, nopeammin, nopeimmin.
Adjektiivista voi tehdä abverbin liittämällä siihen -sti-johtimen: nopea => nopeasti.
Taipumattomat sanat > Adpositiot

Adpositiot muistuttavat adverbejä, mutta niitä käytetään yhdessä nominin kanssa: ennen lomaa, ilman sinua, talon alla, sinun kanssasi. Muita adpositioita ovat esimerkiksi: päällä, vieressä, luona, jälkeen.
Taipumattomat sanat > Liitepartikkelit

Liitepartikkelit vahvistavat tai lieventävät sanomaa: Teepä läksyt! Teekin ne hyvin! Liitepartikkeleita ovat esimerkiksi: -kin, -kaan/-kään, -pa/-pä.
Liitepartikkelin ja sanan väliin ei kuulu ylimääräisiä kirjaimia: Tule + pa tänne = Tulepa tänne!
Liitepartikkeli voi muuttaa koko lauseen merkityksen: Tintti onkin Miloun paras ystävä. Tinttikin on Miloun paras ystävä.
Taipumattomat sanat > Konjunktiot

Konjunktioiden avulla kytketään sanoja  ja lauseita toisiinsa: Indiana Jones on professori, vaikka hän etsii aarteita. Konjunktiot jaetaan rinnastus- ja alistuskonjunktioihin:
Taipumattomat sanat > Konjunktiot > Rinnastuskonjunktiot:

ja, sekä, eli, vai, mutta, vaan, sillä, sekä-että, joko-tai, -kä
Taipumattomat sanat > Konjunktiot > Alistuskonjunktiot:

että, jotta, koska, kun, jos, vaikka, kunnes, mikäli, ellei, jollei
Taipumattomat sanat > Interjektiot

Interjektioita käytetään usein esimerkiksi tunnetilan ilmaisimessa ja tervehtimisessä. Interjektioita ovat esimerkiksi huh, kääk, moi, seis, ai, oho, hups, pam, pläts, iik, hui, röyh, nam, maiskis, klup, uits, auts, hei, aargh.
Tiruchirappallin piirikunta

Tiruchirappallin piirikunta (tamiliksi திருச்சிராப்பள்ளி மாவட்டம், Tiruccirāppaḷḷi māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Salemin ja Perambalurin piirikuntiin, idästä Ariyalurin, Thanjavurin ja Pudukkottain piirikuntiin, etelästä Sivagangan piirikuntaan ja lännestä Namakkalin, Karurin ja Dindigulin piirikuntiin.
Piirikunnassa oli vuoden 2011 väestönlaskennassa 2 722 290 asukasta.
Tiruppurin piirikunta

Tiruppurin piirikunta (tamiliksi திருப்பூர் மாவட்டம், Tiruppūr māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu lännestä Coimbatoren piirikuntaan, koillisesta Eroden ja Karurin piirikuntiin, kaakosta Dindigulin piirikuntaan ja etelästä Keralan osavaltioon.
Piirikunnassa oli vuoden 2011 väestönlaskennassa 2 479 052 asukasta.
Tropic

| Tropic |
| --- | --- |
Tyyppi:  hedelmätäysmehu, hedelmätäysmehutiiviste
Valmistaja:  Eckes-Granini Finland
Maku:  Omena, appelsiini, mansikka-mustikka, appelsiini-mango
Infobox OKNimi-testi OK: 
Tropic on Eckes-Granini Finlandin valmistama mehujuoma. Tropicia myydään täysmehuna omenan ja appelsiinin makuisena sekä juomatiivisteenä mansikka-mustikan ja appelsiini-mangon makuisena. Täysmehut ovat säilöntä- ja lisäaineettomia ja makeuttamattomia.
Tirunelvelin piirikunta

Tirunelvelin piirikunta (tamiliksi திருநெல்வேலி மாவட்டம், Tirunelvēli māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu lännestä Keralaan, etelästä Kanniyakumarin piirikuntaan ja Bengalinlahteen, idästä Thoothukkudin piirikuntaan ja pohjoisesta Virudhunagarin piirikuntaan.
Piirikunnassa oli vuoden 2011 väestönlaskennassa 3 077 233 asukasta.
Tsiklon (satelliitti)

Tsiklon (venäjäksi Циклон) oli Neuvostoliiton ensimmäinen navigaatiosatelliittijärjestelmä. Sen seuraajaa Parus-järjestelmää ja GLONASS-järjestelmää operoi nykyään Venäjän avaruusvoimat.
Ensimmäinen Tsiklon-satelliitti laukaistiin 15. toukokuuta 1967 ja viimeinen 27. heinäkuuta 1978. Satelliitteja laukaistiin yhteensä 31 kappaletta. Kuten Yhdysvaltain laivaston Transit, Tsiklonin tarkoitus oli antaa omille ydinaseita kuljettaville sukellusveneille riittävän tarkka lähtökoordinaatti ohjusten laukaisua verten. Järjestelmän kehitys alkoi vuonna 1962. Järjestelmä tuli operatiiviseen käyttöön vuonna 1972, jolloin jo kehitettiin Tsiklon B eli Parus-satelliitteja.
Tsiklonin suunnitteli NPO PM eli nykyinen Rešetnev. Paikannus- ja radiojärjestelmät toteutti NII Radiopribor (pääsuunnittelija Ivanov) ja tietoliikennejärjestelmän toteutti MNIIRS MPSS (Nesvist). Satelliitit laukaistiin Kosmos-3M-raketeilla Plesetskistä.
Laivoihin asennettiin Tsunami-niminen järjestelmä, jossa oli Sirius-radio, Signal-antenniohjaus, Konus-4-antenni ja Kvant-L-antenni. Ensimittauksessa paikkavirhe oli 4 km, jota parannettiin 10–30 kertaa tarkemmaksi. Vuonna 1969 virhe oli 100 metriä. Tarkennus vaati maan painovoiman ja geoidin tarkempaa tuntemusta.
Tsiklonin runko (KAUR-1 pohjainen) oli kahden metrin halkaisijan omaava kolmimetrinen sylinteri. Asento säädettiin gravitaatiostabiloinnilla. Satelliitin sähköteho oli vain 200 wattia. Se painoi 800 kg.
Aiheesta muualla

Tsiklon
Troedsson

Troedsson on seuraavien ruotsalaisten henkilöiden sukunimi:
Ingegerd Troedsson (1929–2012), kokoomuspoliitikko
Rasmus Troedsson (s. 1964), näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tula (Italia)

| Tula (Tùla) |
| --- | --- |

 vaakuna
 Sijainti Sassarin maakunnassa
 Tula
 Koordinaatit: 40.732°0′0″N, 8.984°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  66,19 km²
Korkeus:  275 m
Väkiluku:  1 569
Aikavyöhyke:  UTC+1
 – Kesäaika:  UTC+2
Postinumero:  07010
Suuntanumero(t):    079
Rekisterikilpi:  SS
 
 http://www.comune.tula.ss.it 
Infobox OKVirheellinen NIMI-arvo: 
Tula (sardiksi Tùla) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 569 asukasta (vuonna 2016) ja sen pinta-ala on 66,19 neliökilometriä. Se sijaitsee 275 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Tula (Italia) Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone